**Zápisnica z Rady Učenej spoločnosti Slovenska v dňoch 21.2.2022**

**Prítomní:** akademici M. Bátorová, F. Gömöry, O. Križanová, D. Ježová, E. Kowalská, J. Noga, J.Koppel

**Prizvaná:** sekretárka UčSS Ing. Šišková, akademik Fröhlich

**Program:**

1. Diskusia k príprave Valného zhromaždenia

Ad1. V úvode akademik Gömöry predstavil návrh nového systému hlasovania cez aplikáciu ZOOM. Členovia komisie si vyskúšali modelovú voľbu cez tento portál. Úspešní kandidáti by mali získať aspoň 50% hlasov.

Valné zhromaždenie povedie akademik Gömöry. V úvode by mala byť zvolená mandátová (ako predseda je navrhnutý akademik Koppel) a volebná komisia (ako kandidát je navrhnutý akademik Fröhlich), ako aj overovateľ zápisnice (Rada navrhla akademičku Kowalskú) a zapisovateľ (rada navrhla akademičku Bátorovú). Následne by malo byť predstavovanie kandidátov, pri ktorom by sa každý kandidát mal v časovom intervale 2 min. vyjadriť, či bude kandidovať aj na predsedu Rady UčSS. Akademik Gömöry upozorní členov UčSS, že kvôli limitáciam systému elektronického hlasovania je potrebné zvoliť aspoň jedného kandidáta. Po voľbách novej Rady (ak bude zvolených najmenej 5 členov Rady) by sa mal voliť predseda.

Po voľbách Rady UšSS sa bude schvaľovať návrh dodatku k Štatútu UčSS.